దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వన్డేల్లో ఇంగ్లండ్ సరికొత్త రికార్డ్
అంతర్జాతీయ వన్డే క్రికెట్ చరిత్రలో ఇంగ్లండ్ జట్టు సరికొత్త రికార్డును నెలకొల్పింది.
TNN & Agencies | Updated:
Aug 31, 2016, 03:40PM IST
అంతర్జాతీయ వన్డే క్రికెట్ చరిత్రలో ఇంగ్లండ్ జట్టు సరికొత్త రికార్డును నెలకొల్పింది. మంగళవారం పాకిస్తాన్ తో జరిగిన మ్యాచ్ లో ఇంగ్లండ్ నిర్ణీత 50 ఓవర్లలో 444 పరుగులు చేసి శ్రీలంక పేరిట ఉన్న అత్యధిక పరుగుల రికార్డును తుడిచిపెట్టింది. ఇంగ్లండ్ బ్యాట్స్ మన్ అలెక్స్ హేల్స్ వీర విహారం చేశాడు. ఇతను 122 బంతుల్లో 171 పరుగులు (22 ఫోర్లు, 4 సిక్సులు) చేయడంతో పాటు ‘ప్లేయర్ ఆఫ్ ది మ్యాచ్’ అవార్డును దక్కించుకున్నాడు. అలెక్స్ తో పాటు జో రూట్ (85), బట్లర్ (90), మోర్గాన్ (57) రాణించడంతో ఇంగ్లండ్ రికార్డు స్కోరు సాధించింది. భారీ లక్ష్యంతో బరిలోకి దిగిన పాకిస్తాన్ 42.4 ఓవర్లలో 275 పరుగులకు ఆలౌట్ అయ్యింది. దీంతో ఇంగ్లండ్ 169 పరుగుల భారీ విజయాన్ని నమోదుచేసింది. అలాగే ఐదు వన్డేల సిరీస్ ను ఇంకా రెండు మ్యాచ్ లు మిగిలి ఉండగానే 3-0 తేడాతో కైవసం చేసుకుంది. కాగా, శ్రీలంక 2006లో నెదర్లాండ్స్ పై 443 పరుగులు చేసి రికార్డు నెలకొల్పింది. ఇప్పుడు దీన్ని ఇంగ్లండ్ బ్రేక్ చేసింది.